
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 9. § (4) és 21. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2023. év I. negyedévére vonatkozóan.
Kérem a beszámoló szíves megtárgyalását és elfogadását.

…/2023. (IV. 27.) ÖKT határozati javaslat

Sülysáp Város Önkormányzatának Képviselő-testülete a 2023. év I. negyedévében átruházott hatáskörben hozott döntésekről szóló, az SZMSZ 9. § (4) és 21. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester
Sülysáp, 2023. április 20.

Horinka László


polgármester
BESZÁMOLÓ

a Sülysáp Város Önkormányzata Képviselő-testülete által átruházott 

hatáskörökben hozott 2023. I. negyedévi döntésekről

POLGÁRMESTER ÁLTAL HOZOTT DÖNTÉSEK

I. Önkormányzati szociális támogatások

Polgármesteri hatáskörben 2023. I. negyedévében 17 db háztartás esetében állapítottunk meg települési lakásfenntartási támogatást (402.400 Ft összegben), ebből 14 háztartás újraigénylő. Új igénylés 2023. I. negyedévében 3 db érkezett. 

Ebben a negyedévben 191 esetben történt kifizetés/átutalás 1.858.800 Ft összegben, ez átlagban 64 háztartást érintett, átlagosan havi 619.600 Ft/ hó értékben. 

A támogatás egy hónapra eső összegét a háztartásban az egy főre jutó jövedelem arányában kell megállapítani havi rendszerességgel, legfeljebb 12 hónapra. A megállapított települési lakásfenntartási támogatásnál továbbra is fő szempont a természetbeni ellátási forma biztosítása, ahol a háztartás által igénybe vett közmű szolgáltatónak utaljuk a megítélt összeget, elsősorban: áram és gázszolgáltatók részére. Erre a támogatási formára 2023. I. negyedévében átlagosan havi 54 háztartásnak biztosítottunk támogatást, átlag 555.200,-Ft/hó összegben. Szolgáltatások hiányában pedig házipénztárból vagy folyószámlára utalással történő kifizetés történik. Házipénztárból átlagosan havi 7 fő részére (átlagosan: 64.400 Ft/hó), utalással átlagban havi 3 fő (átlagosan: 31.600 Ft/hó) részére történt kifizetés. Ez az aktuális negyedévben összesen 277.200 Ft összegben jelentett kifizetést ebben a két formában.

Települési krízistámogatás megállapításra iránti kérelemmel 88 esetben fordultak hivatalunkhoz, ebből 43 esetben 0,5 erdei m3 tűzifát osztottunk ki, 1.892.000 Ft értékben, 45 esetben pedig pénzbeli ellátást állapítottunk meg, összesen 698.000 Ft összegben. Települési krízistámogatásra ebben a negyedévben összesen 2.590.000 Ft-ot fordítottunk.

A sülysápi újszülöttek köszöntésére, illetve családjaik támogatására továbbra is biztosítjuk a babacsomagot. A támogatás rendkívüli települési támogatásként, hivatalból, a Védőnői Szolgálat kezdeményezésére kerül megállapításra az újszülött gyermekek fogadásának előkészítésével kapcsolatosan jelentkező többletkiadásokra való tekintettel. A támogatás természetbeni juttatásként kerül a sülysápi lakcímmel rendelkező szülő (elsősorban az anya) részére, 30 ezer forint értékben, 2023. I. negyedévében 15 alkalommal került sor babacsomag kiosztására, összesen 450.000 Ft értékben. 

Polgármesteri hatáskörben 2023. I. negyedévében összesen 67 esetben került sor települési létfenntartási támogatást kifizetésére a házipénztárból, illetve 12 esetben bankszámlára utalással, összesen 1.395.000 Ft értékben.

2023. I. negyedévében havonta átlagosan 26 fő volt jogosult erre az ellátásformára, átlagosan havi 17.885 Ft összegben. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési vis maior kölcsön megállapítására ebben a negyedévben nem került sor.

Települési temetési kölcsön megállapítására a fenti időszakban 1 esetben került sor, 152.400 Ft összegben. 

2023. I. negyedévében köztemetés elrendelésére 1 esetben került sor, 187.400 Ft összegben.
A települési utazási támogatásra az a személy jogosult, aki a helyi tömegközlekedést bérletjeggyel veszi igénybe és tartósan beteg, vagy fogyatékkal élő; 18 éven aluli és 25 éven aluli diák, aki közoktatásban nappali rendszerű oktatásban vesz részt, vagy felsőoktatásban nappali tagozaton tanul; nyugellátásban részesül, de ingyenes utazásra nem jogosult; bármely más települési támogatásban részesül. Továbbá az a szülő/gondviselő, amennyiben óvoda- vagy tanköteles korú, sajátos nevelési igényű gyermekének nevelése/oktatása nem biztosítható a helyi köznevelési intézményekben, ezért rendszeresen más településre kell utaztatnia.

2023. I. negyedévben 40 fő nyugdíjas, 79 fő közép, illetve felsőoktatásban részt vevő diák, 446 fő általános iskolai diák jogosult a támogatásra összesen 847.500 Ft értékben. SNI-s diákok utazási támogatásához 2023. I. negyedévében összesen 30.000 Ft-ot fizettünk ki a szülőknek.

A fent említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni, szociális helyzetére.

II. Közterület-használati engedély

A Polgármester átruházott hatáskörében hozott döntései 2023. I. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján három darab közterület használati engedély ügyben került sor döntés meghozatalára: építőanyagok rövid idejű tárolására és plakát kihelyezésére. 

III. Rendeltetésváltozatási ügyek

A Polgármester átruházott hatáskörében hozott döntései 2023. I. negyedévben a Sülysáp Város Önkormányzata Képviselő-testületének a településkép védelméről szóló 19/2017. (IX. 22.) önkormányzati rendelete 20/A. § alapján az első negyedévben három településképi bejelentés történt, mindhárom rendeltetésváltoztatás tárgyában. Kettő ezek közül pozitív elbírálásban részesült, egy pedig részben elutasításra került hatáskör hiánya miatt.
IV. Önkormányzati vagyonnal kapcsolatos intézkedések

Sülysáp külterületén fekvő, az önkormányzat tulajdonában lévő két zártkerti ingatlant értékesítettünk. A Képviselő-testület 169/2022. (XI. 24.) ÖKT határozata alapján az ingatlanok adásvételi szerződésnek aláírása 2023. március 9-én megtörtént.

HUMÁN SZOLGÁLTATÁSOK BIZOTTSÁGA ÁLTAL HOZOTT DÖNTÉSEK

I. Civil szervezetek támogatása
A Képviselő-testület Humán Szolgáltatások Bizottsága a civilek közösségi célú tevékenységének támogatásáról szóló 3/2016. (II. 19.) önkormányzati rendeletében kapott átruházott hatáskörében 2023. március 31-ei ülésén az alábbiak szerint döntött a civil szervezetek pályázati támogatásáról:
Vissza nem térítendő támogatások:

	
	Szervezet
	Támogatott cél / Indoklás
	Támogatási összeg (Ft)

	1. 
	Kiss Istvánné 

(Hagyományőrző Pávakör)
	Fellépések üzemanyag költsége, aratóbáli rendezvény költsége, egyéb költségek
	150.000

	2. 
	Korponai Lászlóné 

(Barátság nyugdíjas Klub)
	Kultúrcsoport meghívásos rendezvényeinek költségeire, utazásra
	350.000

	3. 
	Sülysápi Amatőrcsillagász Közhasznú Egyesület
	Ifjúsági Csillagász Tábor költségei: élelmezés, higiéniai felszerelés, oktatási segédletek
	150.000

	4. 
	Sülysápi Csicsergők Közhasznú Alapítvány
	Kutyás rendőr előadás
	140.000

	5. 
	Sülysápi Gyerekfoci Egyesület
	Kupák, érmek, oklevelek, MLSZ költségek, kisbusz üzemeltetési költségek
	500.000

	6. 
	Sülysápi Imádság Háza Alapítvány
	Digitális zongora, összecsukható billentyűs állvány, digitális zongora pedál, zongora tok, 3 db szék
	60.000

	7. 
	Sülysápi Polgárőr Egyesület
	Ruházat, szolgálati rendőrautó költségei, üzemanyag, polgárőr eszközök, egyéb kiadások
	800.000

	8. 
	Sülysápi Sport Egyesület
	Működési költségek fedezése, nem UP korú versenyzők felkészítésének biztosítása, TAO programok önerejének támogatása
	2.300.000

	9. 
	Szent Ágota Alapítvány
	Túrák finanszírozási költsége: kupafüzet nyomtatás, ellátmány, kitűzők, oklevél, pavilonsátor megvásárlása
	300.000

	10. 
	Tápiómenti Kisbárka Egyesület
	Éves programjaik támogatása
	450.000

	11. 
	Tápiómente Ökölvívó Egyesület
	Versenyeztetés, versenyrendezési költségek, működés
	300.000

	12. 
	Tápiómenti Tömegsport Alapítvány
	2023. évi városi futónapok kiadásai: promóciós kisfilm elkészítése, eü. biztosítás, befutóérmek, rajtszám készítés
	400.000

	13. T
	Történelmi Lovas Egyesület
	hagyományőrző huszárfelvonulás
	100.000


Visszatérítendő támogatások:

	
	Szervezet
	Támogatott cél / Indoklás
	Támogatási összeg (Ft)

	1. 
	Sülysápi Amatőrcsillagász Közhasznú Egyesület
	Elnyert utófinanszírozású LEADER pályázat előfinanszírozása
	10.075.961

	2. 
	Sülysápi Gyerekfoci Egyesület
	Elnyert TAO támogatás előfinanszírozása
	12.000.000


Sülysáp, 2023. április 20.


Horinka László
Balog Mónika

polgármester 
HSZB elnök

